Main aik qaatil hoon. Main insaaf nahin karta.
Main tumhein haarta dekhna pasand karunga bajaaye iske ke main jeetun.
Deus Group. Hum unhein hara saktay hain.
Bas unke phone numbers chaahiye.
Unn sab ko aik kamray mein laao.
Main istefa deraha hoon.
Hum Elliot Alderson ke agle qadam ka intezaar kar rahe hain,
aur yeh woh hosakta hai.
Hum unka koi ghalti karne ka intezaar nahin kareinge.
Aik Deus Group meeting rakho taakay agle banday ka intekhaab...
Wellick.
Dekhna ke tum Whiterose ka kaam tamaam kardo.
Tyrell meeting par nahin aaraha aaj raat.
Humein raasta milgaya bank ki site se paise bhaijne ka.
Hum unhein raat-o-raat loot saktay hain.
Yeh sab meri ghalti hai.
Tumhein meri madad karni hai?
Jaa kar Elliot ko dhoondo, aur unhein haraao.
Sab kuch mere paas hai.
Har rishwat, dhamki, bhatta,
sab kuch awaam ke saamne aajaayega.
Mr Alderson, woh bohot bari zimmedaari hain.
Agar hum usay maar dein, tou uska shipping hack uske saath mar jaayega.
Waqt aagaya hai ke usay samajh aajaye ke hum saath hain.
Deekha? Woh sab waapis aajaatay hain.
Sab phir se theek hogaye.
Angela, Whiterose ne tum se jo kuch bhi kaha hai woh jhoot hai.
Main jaanti hoon yeh mumkin hai. Main ne dekha hai.
Mujhe nahin pata ab main hack kar sakta hoon ke nahin.
Meri taraf dekho.
Darlene ne mujh se baat nahin ki thi.
Tumhein wahan nahin baitha hona chaahiye.
-Yeh tumhari seat nahin hai. -Kyun?
Woh abhi tayyaar nahin hai, humein intezaar karna hoga.
Woh kaisa hai?
Yeh aaj nahin hoga.
Ab yahan intezaar karne ka koi matlab nahin.
Hum kahin nahin jaa rahe.
Tum jaantay ho woh kahan hai. Tumhein usay yahan laana hoga.
Yeh itna asaan nahin hai.
Humein iss tarah uski madad karni hogi.
Mom.
Shayad humein usay ab bata dena chaahiye.
Har cheez ke baaray mein.
Phir Elliot theek hojaayega.
Haina?
Main tumhein bata raha hoon.
Woh tayyaar nahin hai.
Woh kab tayyar hoga?
Tum ne isay bohot lamba chalne de diya hai.
Yeh uss se thora zyaada paicheeda hai.
Mujhe nahin pata tha woh sab jo horaha tha.
Yeh aik jhoot hai.
Tum shuru se inn harkaton mein uske saath thay.
Tum isko barhaawa dete ho.
Acha, acha. Bas.
Haan, main maanta hoon.
Main tha.
Mujhe nahin laga tha ke woh yeh sab itna aagay tak le jaayega.
Main ab kuch nahin kar sakta.
Bas uss se baat karo.
Humein yeh mission khatam karna hoga.
Aik baar yeh hack hojaaye,
phir shayad main uss se baat kar sakun.
Aur tum yeh kaise karogay?
Main usay dikhaaunga uss ne kya kiya.
Aur agar woh kaam nahin kiya?
Hum aise chalne nahin de saktay.
Aur woh bechaara bacha.
Hum usay shayad humesha keliye kho dein.
Khuda keliye, woh tab se nahin utha...
Yeh sach nahin hai.
Darlene.
Uss ne kaha unn logon ne dou maheenay pehle baat ki thi.
Woh uske liye utha tha...
Jiska matlab hai hosakta hai woh humaari madad kar sakay.
MR ROBOT
Zabardast. Tum ne aanay ka faisla karliya.
Jaanta hoon. Aap mere aanay ki umeed nahin kar rahe thay.
Lekin main yahan Elliot keliye aaya hoon, aapki tarah.
Aap ko kya umeed thi uss sab ke baad jo kuch hua?
Zindagi aapki araf aik aisa error code phainkti hai,
tou aap ke paas mauqa nahin hota ke aap wazahat kar sakein.
Tou phir aap kya karein?
Jawaab jaane baghair aagay barh jaayein,
ya neeche rahein aur khud ko sawaalon se paagal banaa dein?
Yaheen Elliot phansa hua hai.
Aur isliye main yahan hoon.
Kahan tak pohonchay?
Saamne wale darwaaze par IMSI catcher par nazrein hain.
Deus members aanay hee wale hongay.
Tum kahan thay?
Phans gaya tha aik jagah.
Yeh kaisa jawaab hai?
Mujhe fikar horahi thi.
Main ne tumhein bataya tha ke Dark Army tumhein dhoond rahi hai.
Din waisa nahin raha jaisa hum ne socha tha.
Mujh par meherbaani karo, acha? Cheezein thori garbar hogayi.
Acha? Aisa hai?
Cheezein thori garbar hogayi tumhare saath?
Tumhein sunna hai mere saath kya hua?
Yeh koi muqaabla nahin horaha acha.
Chalo kaam karein.
Tum kya kar rahi ho?
Tum yahan kyun aaye ho?
Woh kahan hai?
Tumhein woh yahan nahin chaahiye abhi.
Kyun nahin?
Woh nahin kar sakta. Abhi nahin.
Usko kya hua?
Woh theek hojaayega. Usay bas kuch waqt ki zaroorat hai.
Mujhe tum par bharosa nahin.
Mujhe tumhara bharosa nahin chaahiye.
Mujhe tumhari madad chaahiye yeh karne mein.
Mujhe batao kya chal raha hai warna main jaa rahi hoon.
Nahin bata sakta.
Usay tumhein batana hoga...
jab woh tayyaar hoga.
Tum yahan kar kya rahe ho?
Tumhein andaaza hai kitna jokham ka kaam hai yeh?
Agar kisi ne tumhein dekh liya tou?
Woh mere saath hai.
Bolo. Tum yahan kyun aaye ho?
Tumhein sarak ke uss paar hona tha apne Deus wale doston ke saath.
Mujhe aik aakhri cheez chaahiye tum se.
Khair, kaafi dair hogayi hai khwaahishon ka izhaar karne keliye.
Yeh...
Yeh koi khwaahish nahin hai.
Yeh ehsaan hai.
Yeh dekhte hue ke tum ne humein kitne khatray mein daala hai sirf yahan aakar,
umeed hai yeh bohot ehem hoga.
Hai.
Yeh kya hai?
Main chaahta hoon ke tum Whiterose ki machine tabah kardo.
Tumhein uske project ke baaray mein jo kuch bhi jaannay ki zaroorat hai,
woh ismein hai.
Mujh se waada karo.
Aaj raat ke baad, woh tabah hojaayegi.
Yeh tumhare liye ehem kyun hai?
Kyunke yeh Angela keliye ehem tha.
Woh yeh chaahti thi.
Acha.
Main waada karta hoon.
Yaad rahe, tumhein sab ko wohin rakhna hoga
jab tak hum unke phone numbers nahin le lete.
Kisi ko jaane nahin dena, khaas taur se Whiterose.
Yeh kya tha?
Hey.
Price ko Angela ke baaray mein kya pata hai?
Kya chal raha hai?
Main tumhein bata dunga, lekin abhi humein shuru karna hoga.
Hum waise hee kaafi peechhe hain.
Deus Group ko raat-o-raat lootne keliye,
humein raasta chaahiye hoga Cyprus National Bank se paisay bhaijne ka.
Yeh karne keliye humein har Deus kameenay ka phone number chaahiye.
Kyun? Kyunke Darlene phir har uss phone number ko mila sakti hai...
uske Cyprus National Bank account number se...
...aur transfer shuru kar sakti hai.
Aik baar woh transfer shuru karde,
uss se aik security 2FA code aayega...
...jo har Deus kameenay ke phone par aayega.
Phir Darlene aik script chalaayegi taakay woh 2FA codes khud ba khud chheen sakay,
aur unka saara paisa transfer kar de iss se
pehle ke unke paas isay rokne keliye waqt ho.
Tou haan, mujhe fikar horahi hai.
Lekin kis baat ki, mujhe pakka nahin pata.
Lekin woh jo kuch bhi hai...
Woh aaraha hai.
Mujhe yaqeen nahin aarha Angela ne mujhe kabhi nahin bataya ke Price uska baap tha.
Shayad usay pata nahin tha.
Mujhe woh yaad aati hai.
Darlene, main...
Nahin, mujhe iss baaray mein baat nahin karni. Main bas...
Main bas yeh kehna chaahti thi...
Acha.
Kuch theek nahin hai.
Uss building se na koi baahir aaya hai aur na andar gaya hai Price ke ilaawa.
Ruko, tumhein lagta hai unhein humaara pata hai?
Mujhe nahin pata.
Acha tou main pehla hoon.
Technically, main pehla tha.
Tum mujhe batana chaahtay ho kya chal raha hai yeh?
Main ne socha hum kuch peenay se shuruaat karein.
Main aik boorha aadmi hoon, Zhang.
Main ne nautanki bohot pehle chhor di.
Chalo woh baat karein jahan tum mujhe paagal banaatay ho.
Agar unhein humaara pata hai, agar Deus Group nahin aaya,
tou hum jo kuch bhi kaam kar rahe thay woh sab nakaam hojaayega.
Agar Elliot yahan hota tou woh kya karta?
Woh khilaaf-e-maamool cheezein dekhta, mutazaad dekhta,
jo kuch bhi samajh na aaraha ho, koi tafreek.
Tum kya kar rahe ho?
Dhoond raha hoon.
-Kya? -Abhi nahin pata.
Elliot ne Tyrell ke phone ki aik tasweer rakhi thi, uske credentials leliye thay.
Agar Whiterose ko laga hoga ke kuch garbar
hai, tou uss ne doosre members ko bataya hoga
aur uss banday ko bhi jis keliye woh meeting rakh rahi thi.
Tumhein sirf kuch nahin karna tha,
bekaar baithna aur naye saal ke aanay ka intezaar karna tha,
lekin tum isay akela nahin chor saktay thay.
Main tumhein retirement tak zinda rehne dena chaahta tha.
Main ne yeh aik tauhfay ke taur par socha hua tha.
Mere khayal se tum keh saktay ho ke main hamesha
chhutiyon mein khud par qaabu nahin rakh paata.
Lekin phir tum ne ki shararat.
Chalo bhi, Zhang.
Tum jaantay ho main kabhi ache waalon mein se na tha.
Mujhe chalaanay dou.
Shayad uska calendar.
Tumhare achanak se istefay ke baad aur Mr Alderson ke ghayab hojaane ke baad
yeh pata lagana mushkil na tha ke tum dono saath kaam kar rahe ho.
Mujhe Mr Alderson ka plan batao,
aur yeh hazraat tumhein ghar le jaayeinge aur
tumhein maitotoxin ka injection laga deinge.
Tum neend mein sojaaogay.
Akhbaar mein aayega ke tumhein dil ka daura para aur mar gaye.
Gham ki baat hai lekin dard nahin hoga.
Ya hum doosri taraf bhi jaa saktay hain.
Tum humaare tareeqon se achi tarah waaqif ho.
Mehfooz page
Venue badal gaya hai iss shaam keliye. Cipriani Broadway par.
Tou tum ne Deus Group ki meeting mansookh kardi...
...apni iss bekaar si, adhoori conspiracy theory ki bina par.
Aakhri lamhay par tabdeeli achi nahin rahegi sab keliye.
Downtown Wall Street ke paas.
Hey, tum yeh sun rahe ho?
Chalo chalein. Humein jaana hoga.
Karna hai ya marna hai.
Woh shayad andar aachukay hongay,
jiska matlab hai humein kisi tarah se aise andar ghusna hoga ke hum unko dekh sakein.
Price ko jagah ki tabdeeli ka nahin pata tha.
Tou kya?
Unhon ne usay kyun nahin bataya?
Pata nahin. Woh aik ghatiya shakhs hai.
Kya faraq parta hai?
Itni bhaari security kyun?
Price aik aadmi hai.
Agar unhein uss se chhutkaara haasil karna tha,
tou unhein Dark Army ke faujiyon ki aik team ki zaroorat nahin yeh karne keliye.
Woh Price ko maarne keliye yahan nahin aaye.
Woh wahan kisi ki hifaazat karne keliye hain.
Woh meeting abhi horahi hai.
Mujhe yaqeen hai Mr Wellick, E Corp ke naye CEO,
sab ko apni muskuraahat se mutaasir kar rahe hongay.
Badqismati se, main thori dair se jaaunga...
wahan lekin mujhe yaqeen hai woh samajh jaayeinge.
Acha?
Mujhe tou lagta hai ke woh qatl-o-ghaarat par utar aayeinge jab unhein ehsaas hoga
ke Tyrell Wellick, tumhara mehmaan-e-khusoosi aur meeting
ki waahid wajah wahan maujood nahin hoga.
Main yahan rukunga.
Kya?
Tumhare paas woh exploit hai jis se phone numbers ki tasdeeq hogi.
Nahin, hum alag nahin hosaktay.
Agar kuch aur garbar hogayi plan mein tou?
Pata hai, mujhe abhi khayal aaya.
Hum ne kabhi saath mein sharaab nahin pi, haina?
Mere khayal se yeh karna acha rahega.
Tumhara kya khayal hai?
Yeh plan bekaar hai agar hum Whiterose ka bhi number na le sakein.
Woh andar hee hogi. Mujhe kehna parega.
Iski koi tuk nahin banti. Humaare paas sirf aik IMSI capture hai.
-Humein yeh saath karna hoga. -Humaare paas aur koi raasta nahin.
Ab jaao.
Mr Wellick ka kuch pata nahin chalraha.
Hum abhi bhi poora tri-state ilaaqa chhaan rahe hain...
Waqt ka ziyaa. Ruk jaao.
Unn sab ko rukne ka boldo.
Kya yeh tumhare plan ka hissa hai?
Mr Wellick ka aise ghaayab hojaana?
Tum ne uske saath kya kiya?
Sach kahun tou...
mujhe pata bhi nahin hai ke Wellick kahan hai.
Hosakta hai woh mar gaya ho.
Nahin, nahin, nahin. Ab jab main sochta hoon...
uss ne kuch kaha tha...
...southwest ki taraf jaane ke baaray mein...
...aik '65 El Camino convertible mein,
baalon par hawa lagti hui...
Woh tumhein bewaqoof laganay ki koshish kar raha hai
Chalo sahih wali jagah par chaltay hain
haalaat sambhaalne keliiye.
Yeh humein woh nahin dega jo humein chaahiye.
Iss se behes karne ka koi faaida nahin
Humein jaana hoga.
Mr Alderson.
Yeh uske baaray mein hai,
haina?
Main ne tum se kaha tha ke usko kaam jaari rakhne diya
tou hum iss morr par aajayeinge.
Aur main ne tum se kaha tha,
ke Mr Alderson shipping keliye ehem hain.
Tou phir hum usko aagay kartay hain aur koi aur raasta nikaaltay hain.
Dair karne ka tou sawaal hee paida nahin hota!
Uss ne tumhein hara diya hai!
Tum aaj haar gaye.
Iska yeh matlab nahin ke hum kal dobaara nahin lar saktay,
lekin abhi, humein jaana hoga,
aur Deus Group ko khabardaar karna hoga iss se pehle ke baat aur bigray.
Hum kahin nahin jaa rahe.
Agar tum baat nahin sunogay tou phir main ab kuch nahin kar sakti.
Isay buri tarah sambhaalna kehtay hain...
jab aapke sab se ache employees ya tou naukri chhor kar chalay jaatay hain
ya khudkushi karlete hain.
Laanat yaar, main andar kaise ghusungi.
Hudood mehfooz hain.
Khayal rahe ke baaqi ki shaam yeh darwaaze band rahein.
Christmas Day? Yeh acha hona chaahiye.
Tum kaise ho, mere dost?
Bas abhi 11-ghantay ki flight lekar aaya hoon Christmas ke din .
Meri biwi ghussay se paagal horahi hai.
Aur meri mehbooba?
Woh mera phone hee nahin utha rahi.
Jo bhi Zhang ne plan kiya hai woh acha hona chaahiye.
Sahih keh rahe ho.
Shaam bakhair, hazraat.
Us se yaad aaya, humaara maizbaan kahan hai?
Waapis andar jaao.
Yeh daakhla aaj raat mamnooh hai.
Jaao.
Koi raasta hee nahin hai.
Khair?
Kaun hai?
Hello?
Yeh tou Price ki awaaz nahin lagti.
Mr Alderson.
Aapki awaaz sunkar acha laga.
Main sochraha tha hum mil kar baat karein.
Tum ne mujh se aik dafa kaha tha ke hum aik doosre se kabhi nahin mileinge.
Tumhein ab kyun mujh se milna hai?
Samajh lo dil badal gaya.
Ehsaas hogaya.
Nahin.
Agar mujhe doosri taraf se tumhaari awaaz aarahi hai,
tou main theek hoon.
Aur iska kya matlab hai?
Tumhein jald hee pata chal jaayega.
Aik paishkash
Tum rok dou jo kuch bhi tum plan kar rahe ho,
aur main tumhein aisi maaloomaat deta hoon jo tumhare liye bohot ehem saabit hogi.
Tumhein lagta hai main tum par bharosa karunga?
Mujhe mauqa dou, main tumhein bata deta hoon pehle.
Yeh tumhari dost ke baaray mein hai...
Angela.
Uske baaray mein kya?
Tou, Elliot...
Tumhein lagta hai Angela mar chuki hai,
lekin aisa nahin hai.
Tum ne mujhe uski laash ki tasweer bhaiji thi
paagal kuttay.
Aur tum woh maantay ho jo zyaadatar log maantay hain?
Sirf wohi jo tumhaari aankhon ke saamne hai?
Mujhe tum se thoray zyada ki umeed thi.
Tumhein lagta hai main yeh bakwaas maan lunga?
Tum ne usay maar diya. Angela mar chuki hai.
Nahin, Elliot.
Angela zinda hai.
Aur agar tum mujhe ijaazat dou,
tou main tumhein uske paas le jaa sakta hoon.
Tum aisa chaahtay ho, Elliot?
Kya tum Angela ko phir se dekhna chaahogay?
Uski aawaaz sunna chaahogay?
Uska haath pakarna chaahogay?
Elliot, tum sun rahe ho?
Haan.
Main jaanta hoon tumhein pachhtaawa hai, Elliot,
aur dard.
Main jaanta hoon ke tum sochtay ho ke kaash
kuch cheezein alag hoti, bilkul Angela ki tarah,
aur main tumhein tareeqa bata sakta hoon jis se tum sab kuch bhula saktay ho,
bilkul waise hee jaise main ne uske liye kiya.
Tum sab kuch shuru se shuru kar saktay ho aur aik
aisi duniya mein reh saktay ho jiske tum haqdaar ho,
aik aisi duniya jismein woh dard nahin jo tum apne sar par uthaaye baithay ho,
tumhare maazi ke baghair, tumhare pachhtaaway ke baghair.
Please, Elliot.
Mujhe tumhein woh duniya dikhaane dou jo main
ne tumhari sab se qareebi dost ko dikhaayi.
Main ne dekha tum ne uske saath kya kiya usay maarne se pehle.
Woh Angela nahin thi. Tum ne usay istemaal kiya.
Tum ne usay koi aur bana diya.
Tou phir meri baat mat maano.
Uss se khud poochh lo.
Elliot,
humein ab aise larrne ki zaroorat nahin,
Chalo dosti ka haath barhaayein jaise humein hamesha se karna tha.
Aap ne message ke ghayab honay ka time set kar diya hai 1 minute.
TV chalaao.
Apna ghussa aur nafrat jo mere khilaaf hai usay chhor dou.
Yeh samjho ke main ne sirf madad karne ki koshish ki hai.
Baat yeh hai.
Mujhe abhi madad ki zaroorat nahin hai.
Tumhein hai.
Shaam bakhair, duniya ke logon.
Hum hain fsociety.
Hum raakh se uthay hain aapko aik Christmas ka maujza dikhaane keliye,
aik maujza jo aakhir kaar humaare asal dushman ko saamne le aayega.
Jo secret club iss duniya ko chala raha hai woh hai Deus Group,
aik clandestine majmooah...
...duniya ke sab se ameer tareen aur taaqatwar logon ka.
Deus Group, hum tumhein jaantay hain aur hum jaantay hain tum kya kartay ho.
Aur aaj raat, poori duniya ko tumhaare baaray mein pata chalega.
Aap mein se zyadatar logon ne tou kabhi Deus Group ka naam bhi nahin suna hoga.
Woh isliye kyunke aisa rakhne keliye unhon ne bohot mehnat ki hai.
Unki pohonch ka andaaza laganay keliye,
yeh dekhne keliye ke woh kin buray jaraayem ke zimmedaar hain,
neeche diye hue link par click karein unki tamaam niji files download karne keliye.
Aur agar aap unn ghatiya logon ko dekhna chaahtay hain...
...jinhon ne aap ki zindagi daao par laga di apne faaiday keliye,
tou unn se miliye Cipriani par, jahan woh pee aur pilaa rahe hain.
Mujhe yaqeen hai unhein aapka aana acha lagega.
Deus Group, aap ko hara diya gaya hai.
fsociety aur duniya jashn manayegi
jab hum tumhaare kaalay dilon ko band hota hua dekheinge.
Yeh koi dhamki nahin hai.
Yeh anjaam ki shuruaat hai.
Hum hain fsociety.
Hey.
Tum ne video dekhi?
Haan.
Umeed hai uss se yeh kameenay haar maan jaayeinge.
Tumhein Whiterose mili?
Haan. Main ne uss se baat ki.
Kya?
Ya Khuda.
Tumhein uska phone hack karna tha, uss par phone nahin.
Woh tou bas aik second keliye ki thi.
Lekin woh Price ka phone tha,
tou humein abhi bhi Whiterose ka number chaahiye.
Tum theek ho?
Pata nahin.
Ab kuch nahin pata.
Hey, Elliot?
Mujhe khushi hai ke tum waapis aagaye.
Mujhe jaana hoga.
Kya hua?
Aik cell tower hai.
Agar main uss tower par traffic dekh loon...
Nahin, mera matlab...
Hum uski security se bach kar hotel mein nahin ghus saktay.
Humein uska phone number chaahiye.
Hey.
Tum theek hojaaogay?
Yeh sirf tab hee kaam karega agar hum unke accounts aik saath kholein.
Agar doosre members ko 2FA codes pehle mil gaye,
tou woh Whiterose ko khabardaar kardeinge.
Bas unhein apni aankhon ke saamne rakho.
Main tumhein bata dunga jab mujhe mil jaayega.
Sergey, tumhein mujh par bharosa karna hoga.
Hum iss se nikal jaayeinge. Sab theek hojaayega.
Oh, Mason ki baat mat suno.
Woh tou bilkul paagal hai.
Nahin, nahin, jaao mat. Baahir mat jaao.
Sab ko kaho ke sabar rakhein, Sergey.
Sergey?
Hello?
Tou yehi hai.
Tou yeh hai tumhari bari chaal!
Tumhein lagta hai ke main badnaami bardaasht nahin kar sakta?
Mujhe nahin pata.
Mujhe bhi utna hee tajassus hai jitne tumhein.
Hello?
Gaari ghumaao aur jet tayyaar rakho.
Hum fauran nikal rahe hain.
Chalo chalein!
Boss incoming
Chalo!
Main iske baray mein kuch nahin kar sakta. Dekho. Yeh kaam nahin kar raha.
Zaahir hai, yeh kaam nahin kar raha.
Dafa karo
Main taxi mein jaa raha hoon.
Aaj raat aik niji taqreeb hai.
Aap yahan nahin aasaktay. Sab log peechhe hojaayein.
Kuch waqt pehle, fsociety aik nayi video ke saath saamne aayi,
aur jabke uss video kay zyadatar mawaad ki koi tasdeeq nahin hui hai,
woh poori tarah se aik bain-ul-aqwaami firm par hai,
Deus Group.
Mujhe matches mil rahe hain. Jaldi jaana hoga.
Abhi tak cell tower tak rasaayi haasil karne ki koshsih kar raha hoon.
Phish kar raha hoon tamaam telecom mulaazmeen ko.
Yeh aik taaqatwar aadmiyon ka majmooah hai
jinhein fsociety bain-ul-aqwaami jaraayem ka zimmedaar thehraati hai,
aur jaisa ke aap mere peechhe dekh saktay hain, naazreen jama hogaye hain
iss umeed se ke kisi Deus Group member ki aik jhalak dikh jaaye.
Samne waala dakhla mehfooz hogaya?
Dafa karo!
Bas gaari le aao abhi ke abhi.
Itna sab sirf aik ajeeb se hoodie mein banday ki wajah se.
Kahan pohonche bachay?
Mujhe kuch numbers mil gaye hain.
Main bata nahin sakta ke inn mein se kaun se uske hain.
Sach kahun tou mujhe kabhi Mr Alderson pasand nahin aaye...
unka ajeeb sa bartaao, har waqt ka ghussa.
Lekin...
woh kuch tou saamne rakhta hai...
Khair, mere liye.
Mere paas waqt khatam horaha hai. Tumhein whiterose ka number mila?
Saaray phones bhaij raha hoon jo cell tower par bajay thay.
Unhein bank accounts se mila kar dekho.
Mr Alderson mujhe lagta hai waahid shakhs hain jo
tumhein asal mein takleef pohoncha saktay hain...
Sach mein takleef pohoncha saktay hain.
Aur saaf hai,
tum bhi yeh maantay ho.
Chalo bhi.
Humein inn cheezon ko itne aakhir waqt par kyun karna hota hai.
Tum kya kar rahe ho?
Yahan bohot sukoon hai.
Thandi sardi ki hawa.
Kya tum sach mein mujhe khud ko zabardasti gaari mein daalne par majboor karogay?
Pata hai, main ne khud ko taqreeban tum par bharosa karne diya...
Jab tum ne kaha Angela abhi bhi zinda hai.
Main jaanta hoon tum kaise behroopiye ho, tum kaise kaam kartay ho.
Jabke main ne tumhare aadmiyon ko uski laash ko ghaseettay hue dekha tha,
main phir bhi tumhaari baat par yaqeen karna chaahta tha.
Jab tum ne Mr Alderson se baat ki
mujhe tumhare waaday ki taaqat mehsoos hui...
Script abhi bhi chal rahi hai. Match milgaya.
Humein Whiterose ka number mil gaya.
Bank transfer abhi shuru karo.
aur main sirf yeh soch raha tha ke, khair...
...shayad yehi meri beti ne socha hoga jab woh tumhaare paas aayi thi.
Yeh chaahat ke uska saara dard chala jaaye,
ke uska maazi dobaara likha jaaye...
aur isliye yeh kaam karta hai, haina?
Aik cheez jo har insaan ke paas hoti hai...
...pachhtaawa.
Tum usko hathiyaar banaatay ho,
aur phir tum woh hathiyaar unke khilaaf istemaal kartay ho,
unhein barbaad karne keliye.
Lekin baat kuch yun hai, mujhe kuch waqt se ehsaas hua hai.
Angela ke saath...
woh kaam nahin kiya.
Angela zinda rahegi...
...unn logon ki zindagiyon mein jo usay chaahtay thay.
Aur woh pyaar...
...woh pyaar chingaari ke taur par kaam karta hai...
tumhein tabah karne ki koshish mein.
Hogaya.
Tou tum yaad rakhna, Zhang.
Tum ne yeh apne saath khud kiya hai.
Tumhein apna mashwara khud lena chaahiye, Phillip.
Apna sach tasleem karo.
Sab khatam.
Haan.
Mere khayal se hogaya.
Hogaya.
Asal mein hogaya.
Kya?
Kuch masla hai bachay?
Yeh kya hai.
Khair agar yeh woh hai jo mujhe lag raha hai,
tou hum sab kangaal hogaye.
Nahin.
Yeh namumkin hai.
Nahin tou.
Woh kahan hai, Phillip?
Mera paisa kahan hai?
Gaya.
Nahin.
Main ne tumhein khabardaar kiya tha.
Main ne tumhein bohot pehle bataya tha. Main aik qaatil hoon.
Main tumhein haartay hue dekhna pasand karunga bajaye khud jeetne ke.
-Aisa nahin hosakta. -Aakhirkaar.
Main ne tareeqa dhoond liya tumhare sab se ehem cheez lene ka.
Nahin, nahin.
Tumhara project,
tumhara khwaab,
doosri duniya ka...
ab khatam.
Aise socho, Zhang.
Tum khail nahin haaray.
Tumhare paas bas waqt khatam hogaya.
Aur aise,
Rome girta hai.
Ab koi Deus Group nahin.
Ab koi sab se oopar ke aik feesad ka aik feesad nahin.
Ab humaari zindagi ka har hissa koi nahin chalaayega.
Ab koi Khuda nahin banega baghair ijaazat kay.
Hum ne unhein hara diya.
Unn sab ko.
FBI. Darwaaza kholo..
Humaare paas warrant hai.
Minister Zhang, humaare paas warrant hai.
Darwaaza kholo.
Minister Zhang, baahir aao.
Minister Zhang.
Minister Zhang, hum andar aarahe hain.
Teen, dou, aik, hamla, hamla, hamla.